钦定古今图书集成/明伦汇编/闺媛典/第020卷 > 《摸鱼儿》前人
## 钦定古今图书集成/明伦汇编/闺媛典/第020卷 > 《摸鱼儿》前人

“甚瑶台、翠鸾雏小。风流占断妍景。数声何处啼春胜，
帘卷小窗人静。天气困。梳未稳、绿鬟倭鬌临妆镜。羞
娴倦整。待铰个金花，眉尖双雁，还怯剪刀冷。仙家
好，十二行云路迥。牢笼芳梦不定。多情正要人拘管，
无奈绿昏红暝。乘酒兴。携两袖、天风飞上蓬莱顶。”阑
干独凭。为唤玉笙来，霓裳按舞，和月醉花影。